### Beslutninger:

Fremsendes til Teknisk Udvalg til behandling i henhold til beslutning i byrådets møde den 22. juni 2022.

Sagen blev behandlet sammen med sag 18.

###

Forslag til nyt administrationsgrundlag for planlovens bestemmelse om planlægning for almene boliger i nye boligområder.

### Resume

I marts 2015 blev planloven ændret i forhold til planlægning af nybyggeri af almene boliger. Planloven gav herefter kommunen mulighed for at fremme alsidigheden i boligsammensætningen i nye boligområder.

Planloven giver konkret byrådet mulighed for at fastsætte krav om, at op til 25 % af boligmassen skal være almene boliger i forbindelse med lokalplanlægning for nye boligområder, herunder også for privatejede arealer.

På baggrund af kommuneplanens målsætning om at udvikle [adresse] som en mangfoldig by med en varieret sammensætning af boligtyper og ejerformer besluttede byrådet 9. september 2015, at de nye planlægningsmuligheder for almene boliger skulle finde anvendelse. Samtidig godkendte byrådet et administrationsgrundlag med retningslinjer for anvendelse af de nye planlægningsmuligheder.

Planloven er ikke ændret siden 2015 i forhold til planlægning for almene boliger, men på baggrund af et ønske om bl.a. at tydeliggøre, at udgangspunktet for almene boliger i nye boligområder altid er 25 % har Teknik og Miljø udarbejdet et forslag til nyt administrationsgrund-lag.

I den forbindelse er der mulighed for at indbygge erfaringer og praksis indsamlet siden 2015 i et nyt administrationsgrundlag.

### Beslutningspunkter

Det indstilles:

At 1) Byrådet godkender forslag til nyt administrations-grundlag (bilag 1) vedrørende anvendelse af planlovens bestemmelser om planlægning for almene boliger.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstilling.

### Sagsforløb:

Udvalg: Magistraten

Dato: 13-06-2022

Gunhild Bech:

Fremsendes til [adresse] med bemærkning, at Magistraten i mødet den 13. juni 2022 anbefaler, at byrådet tiltræder Magistratsafdelingen for Teknik og Miljøs indstilling af 1. juni 2022.

Sam Skov og Allan Lassen tog forbehold.